b'\n_START_ARTICLE_\nAntarktidos pusiasalis\n_START_PARAGRAPH_\nAntarktidos pusiasalis \xe2\x80\x93 \xc5\xa1iauriausia Antarktidos dalis. Jos \xc5\xa1iaurin\xc4\x97s vietos yra u\xc5\xbe poliarinio rato._NEWLINE_Antarktidos pusiasalio atradimas yra gin\xc4\x8dytinas. Manoma, kad jis atrastas 1820-aisiais._NEWLINE_Pusiasalis yra labai kalnuotas (Transantarktiniai kalnai), jo auk\xc5\xa1\xc4\x8diausios vir\xc5\xa1\xc5\xabn\xc4\x97s siekia 2 800 metr\xc5\xb3. Manoma, kad \xc5\xa1ie kalnai t\xc4\x99sia Piet\xc5\xb3 Amerikos And\xc5\xb3 kalnus. Transantarktinius kalnus ir Andus jungia povandeniniai kalnai._NEWLINE_Antarktidos pusiasalis turi \xc5\xa1velniausi\xc4\x85 klimat\xc4\x85 Antarktidoje, tod\xc4\x97l \xc4\x8dia \xc4\xafsik\xc5\xabr\xc4\x99 daug tyrin\xc4\x97jimo sto\xc4\x8di\xc5\xb3. Taip pat su pusiasaliu susisiekiama laivais i\xc5\xa1 Piet\xc5\xb3 Amerikos._NEWLINE_\xc4\xae pusiasal\xc4\xaf pretenzijas rei\xc5\xa1kia Argentina (Argentinos Antarktidos regionas) ir Jungtin\xc4\x97 Karalyst\xc4\x97 (Brit\xc5\xb3 Antarktidos teritorija).'